b"\n_START_ARTICLE_\nThe One (pesem, Kylie Minogue)\n_START_SECTION_\nOzadje\n_START_PARAGRAPH_\nKylie Minogue je leta 2008 oznanila, da bodo pesem\xc2\xa0\xc2\xbbThe One\xc2\xab\xc2\xa0izdali kot \xc4\x8detrti uradni singl z njenega desetega glasbenega albuma, X (2007). Pesem\xc2\xa0\xc2\xbbThe One\xc2\xab\xc2\xa0je na za\xc4\x8detku izvedla plesna glasbena skupina Laid and Emma Holmgren. Ta verzija je nosila naslov\xc2\xa0\xc2\xbbI'm the One\xc2\xab, leta 2006 pa so jo vklju\xc4\x8dili na svojo plesno kompilacijo Mastercuts: Funky House in 2006. Verzija Kylie Minogue je vklju\xc4\x8devala nove verze. Pesem je napisalo veliko tekstopiscev, in sicer Kylie Minogue, Richard Stannard, James Wiltshire, Russell Small, John Andersson, Johan Emmoth in Emma Holmgren, producirala pa sta jo Richard Stannard in glasbena skupina Freemasons. Izdali so dve uradni verziji pesmi. Prva je bila verzija z albuma, druga pa remix glasbene skupine Freemasons.\n_START_SECTION_\nSprejem kritikov\n_START_PARAGRAPH_\nPesem je s strani glasbenih kritikov prejela predvsem pozitivne ocene, \xc4\x8deprav tudi nekaj negativnih. Chris True s spletne strani Allmusic je napisal, da je pesem\xc2\xa0\xc2\xbbhladna, prera\xc4\x8dunljiva dance-pop pesem, ki je v primerjavi z njenimi prej\xc5\xa1njimi deli \xc5\xa1e bolj okvirna.\xc2\xab Novinar revije BBC Music je napisal, da pesem\xc2\xa0\xc2\xbbThe One\xc2\xab\xc2\xa0\xc2\xbbsledi njeni dobro premi\xc5\xa1ljeni tradiciji ustvarjanju pesmi, ki ti zlomijo srce, lahko pa vas tudi prisilijo, da ob njej pri\xc4\x8dnete plesati.\xc2\xab Nick Levine iz revije Digital Spy, ki je pesmi dodelil \xc5\xa1tiri od petih pesmi, je v svoji oceni singla napisal:\xc2\xa0\xc2\xbbTa ble\xc5\xa1\xc4\x8de\xc4\x8da tehno-pop lepotica je popolna za Kylie Minogue, saj z njo raziskuje svoje vokalne sposobnosti; v pesmi zveni angelsko in isto\xc4\x8dasno tudi odlo\xc4\x8deno. Morda bo za album X kar malo preve\xc4\x8d, a pesem 'The One' nas spomni na to, da ko je Kylie na vrhu, je nih\xc4\x8de ne premaga.\xc2\xab\n_START_SECTION_\nDose\xc5\xbeki na lestvicah\n_START_PARAGRAPH_\nPesem\xc2\xa0\xc2\xbbThe One\xc2\xab\xc2\xa0so v Avstraliji izdali 20. oktobra 2008. Sicer se ni uvrstila na vrh avstralske glasbene lestvice, vendar se je vseeno uvrstila na eno od prvih desetih mest. V Zdru\xc5\xbeenem kraljestvu je pesem iz\xc5\xa1la 28. julija 2008 samo v digitalnem formatu; ekskluzivno so singl nameravali izdati tudi v fizi\xc4\x8dni obliki, vendar ga nazadnje niso. 9. avgusta 2008 je na britanski glasbeni lestvici je pesem zasedla \xc5\xa1estintrideseto mesto, vendar je \xc5\xbee 23. avgusta \xc5\xbee izpadla z lestvice. 22. septembra 2008 je singl digitalno iz\xc5\xa1el \xc5\xa1e na Novi Zelandiji. Na novozelandski lestvici je pesem zasedla drugo mesto in tako postala druga najuspe\xc5\xa1nej\xc5\xa1a pesem Kylie Minogue tamkaj, takoj za pesmijo\xc2\xa0\xc2\xbbCan't Get You Out of My Head\xc2\xab, ki se je na tej lestvici uvrstila na prvo mesto. Drugod po svetu pesem ni bila tako uspe\xc5\xa1na. Zasedla je \xc5\xa1estindvajseto mesto na mad\xc5\xbearski in petnajsto na belgijski. Ve\xc4\x8d uspeha je pesem dosegla na Slova\xc5\xa1kem, kjer je zasedla \xc5\xa1esto mesto glasbene lestvice, na kateri je ostala \xc5\xa1e petindvajset tednov. Tudi v Bolgariji je pesem po\xc5\xbeela nekaj uspeha, saj je zasedla deseto mesto bolgarske glasbene lestvice in tam ostala \xc5\xa1e trinajst tednov.\n_START_SECTION_\nVideospot\n_START_PARAGRAPH_\nPo nekaj tednih govoric in oznanilu, da singla ne bodo izdali tudi v fizi\xc4\x8dnem formatu je Kylie Minogue preko svoje uradne spletne strani potrdila, da je videospot za pesem\xc2\xa0\xc2\xbbThe One\xc2\xab\xc2\xa0\xc5\xbee posnela. Videospot je re\xc5\xbeiral Ben Ib. Videospot, v katerem je bil uporabljen Freemasonsov remix pesmi, so premierno predvajali avgusta 2008 preko uradne spletne strani Kylie Minogue. V njem nastopata mo\xc5\xa1ki (Jason Beitel) in \xc5\xbeenska plesalka (Nikki Trow), ki se ob spremljavi kaleidoskopskih svetlobnih posebnih u\xc4\x8dinkov v ozadju vrtita, s \xc4\x8dimer pogosto ustvarita spirograf. Kylie Minogue se najprej pojavi s svetlimi, dolgimi in rahlo nakodranimi lasmi, oble\xc4\x8dena v obleko iz dvajsetih z vizualnim motivom spirale. \xc4\x8cez celoten videospot se kaleidoskopski posebni u\xc4\x8dinki nadaljujejo, Kylie Minogue pa je med drugim oble\xc4\x8dena v dolgo belo svileno obleko in tesno oprijeto \xc4\x8drno obleko z globokim izrezom, v enem od prizorov pa se poleg pevca Rayja-Bana Wayfarerja, ki skupaj z njo zapoje nekaj kitic, pojavi s kratko pri\xc4\x8desko in velikimi son\xc4\x8dnimi o\xc4\x8dali._NEWLINE_Videospota samega v Latinski Ameriki niso izdali, vendar so ga v sklopu promocije pesmi izdali na kanalih VH1 in MTV Brasil."